open-index/open-wikipedia-markdown huggingface dataset:
S/S Vetäjä V

**Satamahinaaja S/S Vetäjä V** on suomalainen vuonna 1891 rakennettu höyryhinaaja, joka on nykyisin osana Forum Marinumin museolaivastoa Aurajoessa.

*Vetäjä V* rakennettiin vuonna 1891 Lehtoniemen konepajalla Joroisissa. Se on viimeinen käytössä ollut höyryhinaaja. Turun kaupunki osti *Vetäjä V:n* vuonna 1954 ja antoi sille aluksen nykyisen nimen. *Vetäjä V:tä* käytettiin satamahinaajana vuoteen 1984 asti. Vuonna 1965 sen korsteenia lyhennettiin kahdella metrillä, kun alus muutettiin hiilipolttoisesta öljypolttoiseksi, samalla ohjaamo uusittiin ajan mukaiseksi. 

Alusta säilytettiin telakalla Ruissalossa, kunnes se vuonna 1986 luovutettiin Turun maakuntamuseolle, joka siirsi sen Oy Laivateollisuus Ab:n telakalle Pansioon. Vuonna 1993 perustettu kannattajayhdistys aloitti *Vetäjä V:n* kunnostamisen toimivaksi museolaivaksi. *Vetäjä V* laskettiin vesille ja kiinnitettiin syksyllä Aurajokeen. *Vetäjä V* on edelleen toimiva, ja se on vieraillut muun muassa Kotkan meripäivillä . Kesäisin se on liikenteessä suorittaen koe- ja esittelyajoja, joiden aikana myös perehdytetään yhdistyksen jäseniä höyryaluksen käyttöön. Alus on viimeksi telakoitu 2022 Turun korjaustelakalla.


Tiedosto:Vetäjä V korj tel.jpeg|Hinaaja Luonnonmaan telakalla Naantalissa 27.4.2022


## Laivaan liittyen erityistä
* **Runkomateriaali:** Teräs
* **Kattilan tyyppi:** Skottilainen tulitorvi/tuliputkikattila
* **Kattilan valmistaja:** Crichton-Vulcan, Turku
* **Kattilan valmistusvuosi:** 1928
* **Polttoaine:** Öljy
* **Tulitorvet (kpl):** 1
* **Käyttöpaine:** 10 kg/cm2
* **Tulipinta:** 53
* **Kattilaan liittyen erityistä:** Aluksessa on makeavesitankit höyrynkulutukseen

## Lähteet

## Aiheesta muualla
* Suomen Höyrypursiseura
Kenny Banzer

**Kenny Banzer** (s. 11. helmikuuta 1986) on liechtensteinilainen tennispelaaja. Hän on nuorin Davis Cupissa pelannut pelaaja. Hän oli Davis Cupissa pelatessaan 14 vuotta ja 5 päivää vanha. Hän pelasi ottelunsa Algeriaa vastaan 16. helmikuuta 2000. Kaiken kaikkiaan hän edusti Liechtensteinin Davis Cup -joukkuetta seitsemässä nelinpelissä.

## Lähteet
* Kenny Banzerin Davis Cup -profiili
### Viitteet
Portland Pirates

**Portland Pirates** oli AHL-liigassa pelannut yhdysvaltalainen jääkiekkoseura. Sen kotipaikka oli Lewiston. Aikaisemmin seura pelasi Mainen osavaltion suurimmassa kaupungissa Portlandissa. Portland Pirates oli viimeisellä kaudellaan 2015-2016 NHL-seura Florida Panthersin farmijoukkue. 

## Historia

Portland Pirates perustettiin vuonna 1993 Washington Capitalsin farmijoukkueeksi, vuosi sen jälkeen kuin Maine Mariners muutti ja vaihtoi nimensä Providence Bruinsiksi, jonka jälkeen Baltimore Skipjacks päätti muuttaa Maineen. Farmisopimus Capitalsin kanssa päättyi 12 kauden jälkeen vuonna 2005. 

Ensimmäisestä kaudesta muodostui seurahistorian paras tähänastista kausista, kun joukkue voitti Calder Cupin 43–27–10-tilastolla. Seuraavalla kaudella pistesaldo oli 104 pistettä, mutta joukkue putosi pudotuspelien ensimmäisellä kierroksella. Kaudella 1995–1996 joukkue ylsi jälleen Calder Cup -loppuottelusarjaan, vaikka kausi oli sujunut heikohkosti tilastolla 32–34–10. Loppuottelusarjassa joukkue hävisi Rochester Americansille.

Tämän jälkeen Piratesin kaudet ovat olleet yhtä vuoristorataa. Huolimatta 100 pisteen kaudesta, joukkue putosi pudotuspelien ensimmäisellä kierroksella 1999–2000.

Ensimmäiset neljä kautta joukkuetta valmensi Nashville Predatorsin nykyinen valmentaja Barry Trotz. Joukkue isännöi AHL All-Star Classic -tapahtumaa vuonna 2003.

Vuonna 2005 Pirates julkisti viiden vuoden jatkosopimuksen Cumberland County Civic Center -hallin vuokraan, päättäen spekuloinnin joukkueen muuttamisesta. Joukkue solmi lisäksi viiden vuoden farmisopimuksen Mighty Ducks of Anaheimin (nykyinen Anaheim Ducks) kanssa.

## Tunnettuja pelaajia

*  Olaf Kölzig
*  Andrew Brunette
*  Byron Dafoe
*  Kevin Kaminski
*  Steve Poapst
*   Kent Hulst
*   Martin Brochu
*   Ryan Mulhern
*  Barry Trotz
*  Todd Nelson
*  Jim Carey
*  Chris Jensen
*   Martin Gendron

## Lähteet
* Portland Piratesin virallinen sivusto
Portland

**Portland** tarkoittaa ainakin seuraavia maantieteellisiä kohteita:

* Portland, Uusi Etelä-Wales, Australia.
* Portland, Victoria, Australia.
* Portland, Jamaika.
* Portland, Ontario, Kanada.
* Portland, saari Dorsetissa, Yhdistyneessä kuningaskunnassa.
* Portland, Arkansas, Yhdysvallat.
* Portland, Colorado, Yhdysvallat.
* Portland, Connecticut, Yhdysvallat.
* Portland, Illinois, Yhdysvallat.
* Portland, Indiana, Yhdysvallat.
* Portland, nykyisin osa Louisvillea, Kentucky, Yhdysvallat.
* Portland, Maine, Yhdysvallat.
* Portland, Michigan, Yhdysvallat.
* Portland, New York, Yhdysvallat.
* Portland, Ohio, Yhdysvallat.
* Portland, Oregon, Yhdysvallat.
* Portland, Pohjois-Dakota, Yhdysvallat.
* Portland, Pennsylvania, Yhdysvallat.
* Portland, Tennessee, Yhdysvallat.
* Portland, Texas, Yhdysvallat.
* Portland, Dodgen piirikunta, Wisconsin, Yhdysvallat.
* Portland, Monroen piirikunta, Wisconsin, Yhdysvallat.
* New Portland, Maine, Yhdysvallat.
* South Portland, Maine, Yhdysvallat.
Alapaha blue blood bulldog

**Alapaha blue blood bulldog** on harvinainen koirarotu. Sen toinen nimitys on Otto, ja joskus siitä käytetään myös nimitystä *Plantation Dog* ("plantaasikoira").

## Ulkonäkö

Alapaha blue blood bulldog on voimakas koira, jolla on massiivinen pää ja raskasrakenteinen, lihaksikas runko. Se on ketterä ja vahvarakenteinen molossityyppinen bulldoggi. Silmät voivat olla ruskeat, keltaiset tai siniset. Häntää ei typistetä edes rodun kotimaassa. Karvapeite on lyhyt; pääväriltään valkoinen, jossa on ruskeankeltaiset (*buff*), ruskeat, siniset tai mustat merkit. Urosten säkäkorkeus on noin 61 cm ja paino noin 47 kg; nartuilla vastaavat mitat ovat noin 58 cm ja noin 34 kg.

## Luonne ja käyttäytyminen
Alapaha blue blood bulldog on älykäs, ketterä ja perheeseensä erittäin kiintynyt. Se on valpas vahti-, suojelu- ja seurakoira.

## Alkuperä
Rodun jalostus aloitettiin Yhdysvaltain Georgian eteläosassa Alapahajoen seudulla, ja siitä vastasi aluksi lähinnä Georgian Rebeccassa asunut Lanen perhe. Jalostus pohjautui lähinnä 1700-luvulla maahantuotuihin alkuperäisiin englanninbulldoggeihin, joita käytettiin uudessa kotimaassaan härkä- ja karhutappeluihin. Lanen perheen tarkoitus oli kuitenkin luoda tehokas omaisuuden vartija, ei tappelukoira. Nykyisen alapaha blue blood bulldogin kantaisä oli Buck Lanen Otto-niminen koira, joka vieraili uskollisesti isäntänsä haudalla tämän kuoltua. Buckin lapsentytär Lana Lou Lane perusti rodulle ensimmäisen rekisterin, ja vuonna 1996 perustettiin *Alapaha Blue Blood Bulldog Club*.

Desmond Morrisin mukaan 2000-luvun alussa oli olemassa enää vain noin 120–150 yksilöä.

## Lähteet
* Fogle, Bruce: Suuri koirarotukirja
### Viitteet

## Aiheesta muualla
California Golden Seals

**California Golden Seals** on entinen NHL-joukkue joka pelasi NHL-liigassa vuosina 1967–1976. Joukkueen kotipaikka oli Oakland Kalifornian osavaltiossa. Alkujaan joukkueen nimi oli **California Seals**, mutta kaudella 1967–1968 se vaihtoi nimekseen **Oakland Seals**, ja kaudesta 1970 alkaen se tunnettiin nimellä **California Golden Seals**. Seuran toiminta loppui keväällä 1976.

Tulokaskaudellaan joukkue saavutti 74 ottelun runkosarjassa vain 47 pistettä ja oli selkeästi liigan heikoin. Toisella kaudellaan joukkue selvisi läntisen konferenssin toiseksi, mutta hävisi pudotuspelien 1. kierroksella Los Angeles Kingsille seitsemänteen otteluun venyneen sarjan. Huomionarvoinen seikka tuossa sarjassa oli se, että Seals teki sarjassa enemmän maaleja kuin sarjan voittanut Kings.
Kolmas kausi oli hieman edellistä heikompi. Seals lähti pudotuspeleihin läntisen konferenssin neljänneltä sijalta ja hävisi jälleen 1. kierroksella. Tällä kertaa Pittsburgh Penguins oli parempi suoraan neljässä ottelussa.

Joukkueen historian paras pistemies oli Ted Hampson, joka 186 pelaamassaan ottelussa teki 51 maalia ja antoi 103 maaliin johtanutta syöttöä.

Omistajan vaihdoksen myötä kesällä joukkue nimettiin uudelleen, ja seuraavaan kauteen se lähti nimellä California Golden Seals.

California Golden Seals lopetti toimintansa yhdeksän huonosti menneen kauden jälkeen 1976. Joukkue myytiin, ja siitä tuli kausiksi 1976–1978 Cleveland Barons. Kevääseen 1976 loppui myös ammattilaisjääkiekko Oaklandissa.



## Tilastot kausittain

## Joukkueen kapteenit
* Bobby Baun, 1967−1968
* Ted Hampson, 1968−1971
* Carol Vadnais, 1971−1972
* Bert Marshall, 1972−1973
* Joey Johnston, 1973−1975
* Jim Neilson & Bob Stewart 1975−1976

## Päävalmentajat
* Bert Olmstead, 1967−1968
* Gordon Fashoway, 1968 (valmensi 10 viimeistä peliä kaudella 1967−1968)
* Fred Glover, 1968−1971 (valmensi kolme peliä kaudella 1971−1972)
* Vic Stasiuk, 1971−1972 (valmensi loput 75 peliä kaudella 1971−1972)
* Garry Young, 1972 (valmensi 13 peliä kaudella 1972−1973)
* Fred Glover, 1972-74 (valmensi 56 peliä kaudella 1973−1974)
* Marshall Johnston, 1974−1975 (valmensi 48 peliä kaudella 1974−1975)
* Bill McCreary, 1975 (valmensi 32 peliä kaudella 1974−1975 )
* Jack Evans, 1975−1976
Malevolent Creation

**Malevolent Creation** on yhdysvaltalainen Buffalosta, New Yorkista kotoisin oleva death metal -yhtye, joka perustettiin vuonna 1987. Seuraavan vuonna yhtye muutti pysyvästi Floridan Fort Lauderdaleen, jossa se nauhoitti toisen demonsa ja sai levytyssopimuksen Roadracer Recordsille (nyk. Roadrunner Records).

## Diskografia
### Studioalbumit
*
*
*
*
*
*
*
*
*
*
*
*
*

### Kokoelmat
*
*
*
*
*

### Livealbumit
*
*
*

## Aiheesta muualla
*Malevolent Creationin kotisivut 
*
Ilpo Tuomarila

**Ilpo Sakari Tuomarila** (s. 3. marraskuuta 1948 Paimio) on Turun kaupunginteatterin entinen johtaja (1992–2007) ja kirjailija. Hänen kirjallinen tuotantonsa kattaa yli 50 teosta, joukossa niin näytelmiä, kuunnelmia, runoja, dramatisointeja kuin elokuvakäsikirjoituksiakin.

Tuomarila opiskeli Turun yliopistossa valtio- ja yhteiskuntatieteitä ja vuodesta 1974 hän on toiminut näytelmäkirjailijana. Tuomarilan näytelmä *Yössä Gehennan* on voittanut Näytelmäkirjailijaliiton Lea-palkinnon. Muita hänen tunnettuja näytelmiään ovat *Exit*, *Mäntyranta se oli*, *Hennalan torvisoittokunta* ja *[[FöriBeat]]*.

Tuomarila on myös toiminut kaikkien Timo Linnasalon ohjaamien elokuvien (*[[Vartioitu kylä 1944]]*, 1978; *[[Aurinkotuuli (elokuva)|Aurinkotuuli]]*, 1980; *[[Aikalainen (elokuva)|Aikalainen]]*, 1984; *[[Päivää, herra Kivi]]*, 1984; *[[Eros ja Psykhe]]*, 1998) käsikirjoittajana.

Tuomarilalle myönnettiin taiteilijaeläke 2015.

## Näytelmiä
Tuomarila on kirjoittanut lähes 30 näytelmää.
**Ankkurilyhty*, Tapani Maskulan kanssa, Turun Kaupunginteatteri 2001
**Beljakovin talvi, [[Helsingin Kaupunginteatteri]] 2007
**Ei kuki omenapuut*, Turun Kaupunginteatteri 1979
**Erik ja Laura*, Turun Kaupunginteatteri 1982
**Exit*, [[Suomen Kansallisteatteri]] 1987, [[Kuopion kaupunginteatteri]] 1989
**Föribeat*, [[Antero Laiho]]n kanssa, Turun Kaupunginteatteri 2007
**Hennalan torvisoittokunta*, Turun Kaupunginteatteri 1998
**Hurmaava Hermann Göring. Espoon Teatteri 1990
**Impivaaran patruunat*, Porin Teatteri 1977, Varkauden Teatteri 1978
**Jerusalemin tanssi*, Oulun kaupunginteatteri 1990
**Jos helmiä kyyneleet ois*, Mikkelin Teatteri 2014
**Juna*, Porin Teatteri 1983
**Jäähyväiset naistenmiehelle*, Pentti Kirstilän kanssa, Turun Kaupunginteatteri 1992
**Katri Helena eli kuu järven yllä*, Helsingin Kaupunginteatteri 2011, Kouvolan Teatteri 2013, Joensuun kaupunginteatteri 2013
**Koristepuuseppä*, Vaasan Kaupunginteatteri 1981
**Maa tahrattu on*, Turun Kaupunginteatteri 1974, Varkauden Teatteri 1975–1976
**Mäntyranta se oli*, Suomen Kansallisteatteri 1997
**Parasta viiden jälkeen*, Espoon Kaupunginteatteri 2010
**Pyhä keikka*, Pentti Järvisen kanssa, Turun Kaupunginteatteri 2004, Mikkelin Teatteri 2008
**Rentun ruusu*, Vexi Salmen kanssa, Turun Kaupunginteatteri 1995, Lappeenrannan Kaupunginteatteri 1999
**Ruben Oskar Auervaara. Elämä ja tekoset.* Tampereen Työväen Teatteri 2000
**Sankarin sydän*, Kirjannäyttämö 1979
**Tammien alla*, Turun Kaupunginteatteri 2004
**Taulahäntä ja kivenhakkaaja*, Turun Kaupunginteatteri 1994
**Tulitikkukuningas, Ivar Kreugerin merkillinen elämä*, Vaasan Kaupunginteatteri 2009
**Viiva vinita – tavallisen ihmisen museo*, Oulun Kaupunginteatteri 1991
**Yö on hellä*, Turun Kaupunginteatteri 1997
**Yössä Gehennan*, Suomen Kansallisteatteri 1984

## Lähteet
*Ilpo Tuomarila – Kaupunginteatterin pitkäaikaisin johtaja

### Viitteet
Muammar Gaddafin kansainvälinen rauhanpalkinto

**Muammar Gaddafin kansainvälinen rauhanpalkinto** oli vuodesta 1989 jaettu palkinto, joka on nimetty Libyan entisen johtajan Muammar Gaddafin mukaan. Palkinto oli tarkoitettu ensi sijassa vapaustaisteluiden johdossa oleville kolmannen maailman henkilöille. Gaddafi lahjoitti palkinnon rahastoon 10 miljoonaa dollaria. Voittajat valitsi sveitsiläinen säätiö.
Palkinto lakkautettiin Libyan sisällissodan takia ja siitä seuranneen vallanvaihdoksen myötä. 
## Palkinnonsaajat

## Lähteet
* Libyan uutistoimiston luettelo 2000–2005 voittajista 
* http://www.unwatch.org/atf/cf/%7B6DEB65DA-BE5B-4CAE-8056-8BF0BEDF4D17%7D/Jean%20Ziegler%20and%20the%20Khaddafi%20Human%20Rights%20Prize.pdf sivut 39--41
Providence Bruins

**Providence Bruins** on AHL-liigassa pelaava yhdysvaltalainen jääkiekkoseura. Sen kotipaikka on Rhode Islandin osavaltion pääkaupunki Providence. Providence Bruins on NHL-seura Boston Bruinsin farmijoukkue.

## Historia

Providence Bruins perustettiin vuonna 1992 Maine Marinersin muuttaessa Providenceen. Mike O'Connell oli joukkueen ensimmäinen päävalmentaja. Joukkueen ensimmäinen voitto tuli 16. lokakuuta 1992 Hershey Bearsista maalein 9–3. Jim Vesey laukaisi joukkueen historian ensimmäisen maalin, ja Jozef Stümpel teki ensimmäisen hattutempun. 17. tammikuuta 1995 joukkue isännöi ensimmäistä kertaa AHL All-Star -tapahtumaa.

## Joukkue kaudella 2025–2026
*(Tilanne 20. marraskuuta 2025)*

### Valmennus & Joukkueenjohto
* **Päävalmentaja:** Ryan Mougenel 
* **Apuvalmentaja:** Matt Thomas 
* **Apuvalmentaja:** Trent Whitfield 
* **Videovalmentaja:** Nick Neary 
* **Fysiikkavalmentaja:** Terrance McLellan 
* **Huoltopäällikkö:** Anthony Pelleccione 
* **Toimitusjohtaja:** Evan Gold 

*Lähde: EliteProspects*

## Tunnettuja pelaajia

*  Nick Boynton
*  Kevin Dallman
*  Aaron Downey
*  Peter Ferraro
*  Jonathan Girard
*  John Grahame
*  Andy Hilbert
*  Jamie Huscroft
*  Milan Jurčina
*  Cameron Mann
*  Eric Nickulas
*  Colton Orr
*  Andrew Raycroft
*  Jeremy Reich
*  Wade Brookbank
*  Randy Robitaille
*  Jon Rohloff
*  André Roy
*  Cam Stewart
*  Mark Stuart
*  Tim Sweeney
*  Tim Thomas
*  Mattias Timander
*  Landon Wilson
*  Sergejs Žoltoks
*  Tuukka Rask

## Lähteet
Kyle Gass

**Kyle Richard "Kage" Gass** (s. 14. heinäkuuta 1960 Walnut Creek, Kalifornia, Yhdysvallat) on yhdysvaltalainen näyttelijä ja muusikko. 

## Bändi
Hän muodostaa yhdessä Jack Blackin kanssa rock-yhtye Tenacious D:n, jossa Gass soittaa kitaraa. He ovat tehneet yhdessä myös elokuvan nimeltä *[[Tenacious D: Maailman paras rokkibändi]]*. Elokuvassa kuullaan paljon yhtyeen omaa musiikkia. Tenacious D tuli tutuksi 1990-luvun loppupuolella, jolloin siitä tehtiin samanniminen tv-sarja. Miehet näyttelevät yhdessä myös elokuvassa *[[Hal ja iso rakkaus]]* (*Shallow Hal*). Gass on näytellyt myös pienen sivuroolin sarjassa *[[Frendit]]* (*Friends*), jossa hän esiintyi Phoeben vanhana ystävänä.

## Kohu Gassin Trumpin salamurha-aiheisesta vitsistä
Gass oli kohun keskellä heinäkuussa 2024 hänen vitsailtuaan Donald Trumpin salamurhayrityksestä bändin keikalla heti ampimista seuraavana päivänä 14. heinäkuuta.

## Aiheesta muualla

* 

## Lähteet
Felix Frang

**Felix Ferdinand Frang** (myöhemmin **Pahlama**) (28. lokakuuta 1862 Ikaalinen – 20. huhtikuuta 1932) oli suomalainen taidemaalari, joka tunnetaan lukuisista maalaamistaan alttaritauluista. Hänen poikansa Leo Pahlama oli myös taidemaalari. Kaikkiaan Frangilla oli neljä lasta. Felix Frangin veli oli taide- ja koristemaalari Berndt Frang-Ponsio.

## Elämänvaiheita
Frang aloitti taideopinnot 16-vuotiaana Suomen Taideyhdistyksen (STY:n) piirustuskoulussa Helsingissä opiskellen siellä vuosina 1878–1885. Tuolta ajalta häneltä on säilynyt paljon lyijykynätöitä ja mustalla liidulla tehtyjä piirroksia. Hän oli kolme vuotta 1885–1888 stipendiaattina Düsseldorfissa Saksassa sekä Pariisissa Ranskassa. 

Frangin avioiduttua perhe asui Ikaalisten kauppalassa pienessä vuokramökissä, missä Frang maalasi myös suuret alttaritaulunsa. Olosuhteet olivat varmasti koko perheelle vaikeat, sillä suuret alttaritaulutkin Frang maalasi siellä asteittain kangasta rullalta päästäen ja taas rullalle käärien. Frang voitti kolmannen palkinnon Helsingin Johanneksenkirkon alttarimaalauskilpailussa. Ensimmäisen ja toisen palkinnon sai Edelfelt, mutta töitä ei koskaan toteutettu. Myöhemmin Eero Järnefelt maalasi alttaritaulun Johanneksenkirkkoon.

Palestiinassa hän oli 1925–1926 professori Aapeli Saarisalon perheen vieraana maalaten Kinneretin järven maisemia. Frangin tytär Anna Maria (1898–1957) oli naimisissa Aapeli Saarisalon kanssa.Professori Saarisalo oli siihen aikaan tekemässä Raamatunhistoriaan liittyviä arkeologisia tutkimuksia. Kun Saarisalot palasivat Suomeen ja saivat asunnon Helsingin pitäjästä, muutti leskeksi jäänyt Frang heidän luokseen asumaan vuonna 1931. Frang kuoli seuraavana vuonna 20. huhtikuuta 1932 Saarisalojen luona 69-vuotiaana. 

19 alttaritaulun lisäksi Frang on maalannut lukuisia muotokuvia ja muita tilaustöitä.

## Teoksia
* *Kristus ristillä*, Längelmäen kirkko 1895
* *Jeesus ristillä*, Viljakkalan kirkko 1896
* *Kristuksen kirkastus*, Jämijärven kirkko 1897
* *Kristuksen ristiinnaulitseminen*, Suoniemen kirkko 1903
* *Kristus kirkastusvuorella*, Kiukaisten kirkko 1904
* *Jeesus herättää nukkuvat opetuslapset Getsemanessa pettäjän lähestyessä*, Reposaaren kirkko 1906
* *Kristus ristillä*, Pirkkalan (nykyinen Nokia) kirkko 1907
* *Kristus kirkastusvuorella*, Lopen kirkko  
*  *Kristus ristillä*, Mouhijärven kirkko 1918
*  *Kristuksen kirkastuminen,* Kankaanpään kirkko 1922
*  *Ylösnousemus*, Vähänkyrön siunauskappeli (hautausmaan kappeli), 1923

Frangin maalaamat alttaritaulut ovat myös seuraavissa kirkoissa: Multia 1912, Iitti 1917, Pusula 1921, Joutseno (nyk. sijoitettu Joutsenon Pulpin seurakuntakeskukseen) 1923, Savitaipaleen siunauskappeli 1924, Kiikoinen 1924, Virtasalmi 1926 (tuhoutui tulipalossa 1976) ja Perhon rukoushuone, Urjala 1928.

## Lähteet
* Aapeli Saarisalo: Rymättylän räätälin poika – Silakkapitäjästä suureen maailmaan, 2. painos, WSOY 1975, 
* Felix Frang taiteilijamatrikkelissa
* Pohjoissatakuntalehti 
* Partiolaisten Miilunvartijat-lehti 

### Viitteet

## Aiheesta muualla
* Felix Frang : Kirje Palestiinasta, Aamulehti, 21.2.1926, nro 50, s. 8, Kansalliskirjaston digitaaliset aineistot
Borneonkoira

**Borneonkoira** on aasialainen paariakoira. Se on alkukantainen ja melko terve rotu. Borneon ulkopuolella borneonkoira on äärimmäisen harvinainen. FCI ei tunnusta rotua.

## Ulkonäkö
Borneonkoira on ulkonäöltään dingon ja basenjin välimuoto, ja lisäksi se muistuttaa huomattavan paljon laulavaa uudenguineankoiraa, ja myös jonkin verran kaanaankoiran ja koreanjindonkoiran kaltaisia rotuja. Laulavan koiran tapaan sekin on dingoa pienikokoisempi. Sillä on uskomattoman pehmeä ja notkea anatomia, ja se kykenee lunnikoiran tapaan venyttämään lapaluunsa lähes 90 asteen kulmaan ja taivuttamaan päänsä suoraan taakse, kuononkärki selkää koskettaen.

Kallo on leveä ja jokseenkin samankaltainen laulavan koiran ja thai ridgebackin kallojen kanssa. Korvat ovat pienemmät ja tyvestä leveämmät kuin dingolla. Raateluhampaat ovat usein kookkaammat kuin tavallisella koiralla. Karvapeite on kohtuullisen lyhyt ja tiheä, useimmiten kullan- tai ruosteenpunainen, mutta myös muita värejä esiintyy kuten valkoinen tai lähes musta. Takaraajoissa ja hännässä voi olla tummat karvankärjet; niskan alapuolella, eturinnassa, raajojen alapuolella ja hännänpäässä voi olla valkoiset merkit. Joillain koirilla on kuonossaan musta maski, jonka koko vaihtelee. Säkäkorkeus on 35–46 cm ja paino 10–16 kg.

## Luonne ja käyttäytyminen
Rotu on erittäin eloisa ja aktiivinen, mikä tekee siitä oman perheensä keskuudessa leikkisän. Omistajiaan ja muita lähipiirinsä ihmisiä kohtaan se on uskollinen, mutta vieraisiin se suhtautuu erittäin epäluuloisesti, jopa lähes aggressiivisesti. Se leimautuu perheeseensä erittäin voimakkaasti, ja se sopii ainoastaan ihmiselle joilla on kokemusta erittäin alkukantaisista koirista tai petoeläimistä.

Borneonkoira on erinomainen metsästys- ja vahtikoira: se on erittäin sinnikäs ja sen aistit ovat paljon tarkemmat kuin kesykoirilla. Se metsästää paitsi haju- ja näköaistin, myös kuulon avulla. Se ei kuitenkaan sovellu perhekoiraksi keskivertoihmiselle. Jos sen hankkii seurakoiraksi, se tulee sosiaalistaa hyvin huolellisesti 4–8 viikon iästä lähtien ja sen erityispiirteet tulee ottaa huomioon koko sen kasvuiän ajan. 

## Alkuperä

Rodun uskotaan polveutuvan todennäköisesti dingosta, jolloin se saattaa olla elänyt Borneolla yli 3 000 vuoden ajan. Se on mitä todennäköisimmin sukua balinvuoristokoiralle, jaavalaisille villikoirille, uudenguineanvillikoiralle ja muille Tyynenmeren paariakoirille. Sillä saattaa olla myös kaukaisempia yhteyksiä akitaan, koreanjindonkoiraan, pungsaniin, guejae gaeen ja vietnaminpystykorvaan. 

Alkuperäisheimo dajakit käyttää rotua villisian metsästykseen, mistä johtuu sen toinen nimitys *dajakinkoira* eli *Dayak Dog*. Kolmas nimitys on *ibaninmetsästyskoira* eli *Iban Hunting Dog* dajakkien alalahkon mukaan.

## Hoito
Energisenä rotuna borneonkoira tarvitsee paljon liikuntaa ja älyllisiä virikkeitä tai tehtäviä. Se elää puolivillistä taustastaan huolimatta hyvin lähellä ihmistä, joten normaalisti sen ruokavalio koostuu suureksi osaksi ruuantähteistä.

## Lähteet
Nicolaus Nycopensis

**Nicolaus Laurentii Nycopensis** (–1664) oli Turun akatemian ensimmäinen logiikan ja runouden professori. Hän opiskeli Uppsalan yliopistossa ja valmistui maisteriksi Tartossa, sekä toimi rehtorina Nyköpingin koulussa. Myöhemmin hän toimi teologian professorina, Akatemian rehtorina (1648–49 ja 1656–57) sekä Viipurin piispana (1658–1664).

Logiikassa Nicolaus Nycopensis kannatti voimakkaasti aristotelismia vastustanutta ramismia, joka korosti retoriikkaa. Myöhemmin hän salli pyrkimykset yhdistellä aristotelista ja ramistista ajattelua.

## Lähteet
* Lounela, Jaakko: "Logiikan opetus Turun akatemian alkuajoilla: Uranuurtaja Nicolaus Nycopensis" teoksessa *Aate ja maailmankuva: Suomen filosofista perintöä keskiajalta vuosisadallemme*. Professori Jussi Tenkun 60-vuotispäiväksi toimittaneet Simo Knuuttila, Juha Manninen ja Ilkka Niiniluoto. Taskutieto 147. Porvoo: Helsinki: Juva: WSOY, 1979. .
* 
* Suomalaisen filosofian kronikka . niin&näin.
Pirkanmaan Yrittäjät

**Pirkanmaan Yrittäjät** on vuonna 1979 perustettu Suomen Yrittäjiin kuuluva aluejärjestö, johon kuuluu 44 kunta- tai kaupunginosakohtaista yrittäjäyhdistystä. Järjestö on pienten ja keskisuurten yritysten ja yrittäjien oma järjestö, jossa on jäsenenä yli 8 000 yritystä (2021). Pirkanmaan Yrittäjät tarjoaa jäsenyrityksilleen neuvontaa ja asiantuntijapalveluja, koulutusta ja valmennusta, ajankohtaista tietoa, taloudellisia etuja sekä edistää yrittäjien välistä yhteistyötä. Järjestö valvoo yrittäjien etuja niin valtakunnallisesti, maakunnallisesti kuin kuntatasollakin.

Järjestö julkaisee *Pirkanmaan Yrittäjä* -lehteä, jonka jakelulevikki on 150 000 kpl (2019). Yritystoimintaan keskittynyt erikoislehti tarjoaa lukijoilleen tärkeää tietoa talousalueen yrittäjistä ja yrittäjyyteen liittyvistä ajankohtaisista asioista.

## Paikallisyhdistykset
Tampereen kaupungissa on 11 kaupunginosayhdistystä. Seuraavat paikallisyhdistykset kuuluvat Pirkanmaan Yrittäjiin:
* Hämeenkyrön Yrittäjät 
* Ikaalisten Yrittäjät 
* Juupajoen Yrittäjät 
* Kangasalan Yrittäjät
* Kihniön Yrittäjät 
* Kiikoisten Yrittäjät
* Kuhmalahden Yrittäjät
* Kuhmoisten Yrittäjät  
* Kurun Yrittäjät
* Kylmäkosken Yrittäjät 
* Lempäälän Yrittäjät 
* Luopioisten Yrittäjät 
* Mouhijärven Yrittäjät
* Mäntän ja Vilppulan Yrittäjät 
* Nokian Yrittäjät 
* Oriveden Yrittäjät 
* Parkanon Yrittäjät 
* Pirkkalan Yrittäjät 
* Punkalaitumen Yrittäjät 
* Pälkäneen Yrittäjät 
* Ruoveden Yrittäjät  
* Suodenniemen Yrittäjät 
* Toijalan Yrittäjät, perustettu 1937
* Urjalan Yrittäjät 
* Valkeakosken Yrittäjät 
*Valkeakosken Käsi- ja Pienteollisuusyhdistys 
* Vammalan Yrittäjät 
* Vesilahden Yrittäjät 
* Viialan Yrittäjät 
* Viljakkalan Yrittäjät
* Virtain Yrittäjät 
* Ylöjärven Yrittäjät 
* Äetsän Yrittäjät
*Tampereen paikallisyhdistykset
** Hervannan Yrittäjät
** Härmälän-Sarankulman Yrittäjät
** Kaukajärven Yrittäjät
** Lielahden Yrittäjät
** Nekalan-Koivistonkylän Yrittäjät
** Pispala-Pyynikin Yrittäjät
** Sammon Yrittäjät
** Tammelanpuiston Yrittäjät
** Tammerkosken Yrittäjät
** Tampereen Käsityö- ja Teollisuusyhdistys
** Tesoman Seudun Yrittäjät

## Lähteet

## Aiheesta muualla
* Pirkanmaan Yrittäjien www-sivusto
* Pirkanmaan Yrittäjät Facebookissa
* Pirkanmaan Yrittäjät Instagramissa
* Pirkanmaan Yrittäjät LinkedInissa
* Pirkanmaan Yrittäjä -lehden sivusto
Planet FunFun

**Planet FunFun** oli  1990-luvun alkupuolella toiminut pohjoismaiden ensimmäinen sisähuvipuisto. Huvipuisto toimi neljän vuoden ajan Keravan Alikeravalla sijaitsevassa Klondyke-talossa tarjoten muitakin oheispalveluita huvipuiston lisäksi. Huvipuisto perustettiin vuonna 1990 nimellä **Fanfaari,** ja ensimmäisen kerran se oli toiminnassa vuonna 1991. Kesän 1992 jälkeen nimi kuitenkin muutettiin Planet FunFuniksi, kun Panzelda Oy osti puiston. Viimeisen kerran Planet FunFun on ollut käytössä vuonna 1995.

## Fanfaarin aika
### Perustaminen
Fanfaari perustettiin jo vuoden 1990 puolella. Yleisölle se avattiin Keravan Alikeravalla sijaitsevassa Klondyketalossa ensimmäisen kerran lauantaina 16. helmikuuta 1991 kello 12.00. Ennen virallista puiston aukeamista oli viikkoa ennemmin jo pidetty kenraaliharjoitukset, joihin mahtui ainoastaan 3&nbsp;000 ensimmäisenä saapunutta. Vielä aiemmin, kun Fanfaari järjesti lehdistötilaisuuden, eivät laitteet vielä olleet tulleet. Fanfaari joutuikin lainaamaan laitteensa Suomen Tivolilta. Fanfaarin huvipuistohankkeen takana oli Klondyke Oy:n toimitusjohtaja Janne Kuusisto. Osakkaita ja muita omistajia puistolla oli aluksi yhdeksän, mutta osakeannin takia lukema nousi 180:een.

Huvipuisto tuli maksamaan 150 miljoonaa markkaa. Tästä 20 miljoonaa markkaa kului laitehankintoihin. Kun kaikki kerrokset laskettiin mukaan, oli Fanfaarin pinta-ala yhteensä 15&nbsp;000 neliömetriä. Tarkoitus oli myös luoda puistoon keskieurooppalainen tunnelma. Kuten avajaisten kenraaliharjoituksissa, myös muulloin puistoon mahtui kerrallaan noin 3&nbsp;000 asiakasta. Nimi Fanfaari valittiin yleisökilpailun kautta useista ehdotuksista.

### Hinnat
Fanfaarissa oli käytössä sisäänpääsymaksu alueelle. Se oli 50 markkaa, ja sillä pääsi lähes kaikkiin laitteisiin. 80 markalla sai rannekkeen, jolla pääsi myös vuoristorataan ja kahteen muuhun laitteeseen, jotka eivät sisältyneet aluemaksuun. Sesonkiaikana eli kesällä rannekehinta aleni 20 markkaa, ja samalla sisäänpääsymaksu poistui käytöstä. Näin kaikkien alueelle halunneiden täytyi ostaa 60 markan ranneke.

## Muuta
Huvipuiston tiloissa säilytettiin esimerkiksi *[[Cliffhanger – kuilun partaalla|Cliffhanger]]*-elokuvan lavasteita sekä kuvattiin televisiosarjaa *[[Gladiaattorit]],* ja tiloissa toimi seitsemän ravintolaa.

## Lähteet
*http://www.huvipuisto.net/fanfaari.html

## Aiheesta muualla
* Ylen Elävä arkisto: Renny Harlinin Planet FunFunin piti tarjota kaikille jotain
*
Kreetankoira

**Kreetankoira** (, aiemmin ), jota toisinaan kutsutaan suomeksi nimellä **kreetanvainukoira**, on vanha alkukantainen metsästyskoira. Se on vielä harvinainen Kreikan ulkopuolella, mutta sekä Suomessa että Saksassa tiedetään nykyisin olevan molemmissa n. 8 yksilöä, minkä lisäksi yksittäisiä koiria on viety Alankomaihin ja Kanadaan. FCI ei ole virallisesti tunnustanut rotua, mutta sekä Kreikan Kennelliitto KOE, Saksan Kennelliitto VDH, Belgian Kennelliitto SRSH että Sveitsin Kennelliitto SKG sitä vastoin ovat.

## Ulkonäkö
Kreetankoira muistuttaa paariakoiraa, podencoa ja jotkut yksilöt etäisesti myös whippetiä, vaikkei se olekaan yhtä sirorakenteinen kuin whippet. Uroksen säkäkorkeus on 52–60 cm (ihanne 54–58 cm) ja nartun 50–58 cm (ihanne 52–56 cm). Paino vaihtelee uroksilla 16–22 kg ja nartuilla 14–20 kg välillä. Värejä on useita, mm. fawn (hiekanvärinen), black & tan (musta ruskein merkein) ja brindle (raidallinen); näistä fawn on yleisin. Tunnusomaista on pitkäraajaisuus ja hoikkarakenteisuus. Korvat ovat pystyt tai puolipystyt. Häntä muistuttaa mopsin häntää.

## Luonne ja käyttäytyminen
Kreetankoira on aktiivinen ja toimelias. Sillä on voimakas metsästysvietti, ja se onkin Kreetalla hyvin arvostettu jäniskoira. Kotioloissa se on kuitenkin siisti ja rauhallinen. Vieraita kohtaan se on useimmiten arka tai varautunut, mutta omaa perhettään kohtaan ystävällinen, leikkisä ja oppivainen. Se tulee yleensä toimeen muiden koirien kanssa.

## Alkuperä
Kreetankoira on yli 4&nbsp;000 vuotta vanha kreetalainen rotu, ja sitä pidetään usein Euroopan vanhimpana metsästyskoirana  . Se tunnettiin aiemmin nimillä Kritikos Ichnilatis ja englanniksi Cretan Scenthound eli *kreetanjäljestyskoira*, mutta rodun elvytyksen jälkeen se sai nimet Kritikos Lagonikos (*lagos*=jänis, *lagoniko*=vinttikoira) ja englanniksi Cretan Hound eli *kreetanvinttikoira* tai *kreetanjäniskoira*. Se on kuitenkin niin ulkomuodoltaan, käyttötarkoitukseltaan kuin historiallisestikin lähempänä Iberian niemimaalta peräisin olevaa podencoa, joten oikeampi luokitus on alkukantainen metsästyskoira.

### Historia Suomessa
Vuoden 2007 alussa Suomeen tuotiin kaksi ensimmäistä fawn-väristä rodunedustajaa Kreikasta. Vuoden 2008 puolivälissä näille kahdelle yksilölle syntyi Suomen ensimmäinen pentue, ja sittemmin tänne on tuotu ainakin yksi niin ikään fawn yksilö lisää Kreetalta.

## Lähteet
*Kretahund

### Viitteet

## Aiheesta muualla
*http://www.kretahund.de
Sensualismi

**Sensualismi** (, 'aisti') on filosofinen tietoteorian suuntaus ja yksi empirismin muoto. Sen mukaan aistihavainnot ovat  kaikkein tärkeimpiä tiedon saamisessa tai jopa ainoa tiedonlähde. Sensualismi on lähellä empirismiä. 

Sensualismia muistuttavia ajatuskulkuja oli jo keskiajalla, mutta 1700-luvulla valistusajan filosofit kehittivät sitä selkeämmäksi. Ranskassa esimerkiksi Étienne Bonnot de Condillac oli sensualisti, joka kehitteli aatetta subjektiivisen idealismin suuntaan. Jo 1600-luvulla brittiläisen John Locken voi katsoa edustaneen sensualismia. Locke kiisti René Descartesin 1600-luvun puolivälissä esittämän opin myötäsyntyisistä ideoista ja katsoi, että ideat muovautuvat vain kokemusten pohjalta. Locken seuraaja George Berkeley otti vielä rohkeamman kannan: substanssi on vain aistihavaintojen summa ja olemassaolo vain havaituksi tulemista (*esse est percipi*). 

Sensualismin tunnuslauseena voi pitää Tuomas Akvinolaisen peripateettista aksioomaa *Nihil est in intellectu quod non prius in sensu* ("mielessä ei ole mitään mikä ei ensin olisi ollut aisteissa"), joka näkyy muun muassa Locken ajatuksessa *[[tabula rasa]]sta*. Jyrkän sensualismin kannatus väheni ratkaisevasti 1700-luvun loppupuolella Immanuel Kantin filosofian vaikutuksesta.

## Katso myös
* Kvalia

## Lähteet
CBT

**CBT** voi tarkoittaa seuraavia asiota:

* Computer Based Training, tietokoneavusteinen oppiminen
* Kognitiivinen käyttäytymisterapia, eräs psykoterapian muoto ()
* Cenerin pohjatunneli, rautatietunneli Sveitsissä ()
* Cock and Ball Torture, saksalainen yhtye
* Cock and ball torture, seksuaalinen aktiviteetti, johon liittyy ihmisen penikseen tai kiveksiin kohdistettua kipua tai rajoituksia.
Crimson Thorn

**Crimson Thorn** on yhdysvaltalainen death metal / grindcore -yhtye, joka perustettiin vuonna 1991 Minneapoliksessa, Minnesotassa.

## Historia
Vuonna 1991 Luke Renno, Dave Quast, Dylan Jennigis, Paul Jongeward ja Miles Sunde perustivat Crimson Thornin. Heidän ollessa valmiita levyttämään ensimmäistä demoaan, jätti Jennigis yhtyeen ja Renno otti basistin paikan vokalisoinnin ohella. Plagued-demo äänitettiin vuonna 1992 Blue Moon Studiosilla Minneapoliksessa. Demo oli tyyliltään thrash metalia.

Dave Quastin lähdettyä yhtyeestä Kevin Sundberg liittyi rumpaliksi ja yhtyeen musiikkityyli vaihtui death metaliin ja grindcoreen. Crimson Thorn sai levytyssopimuksen Atomic Records -levy-yhtiöllä ja julkaisi debyyttialbuminsa *Unearthedin* vuonna 1994. Myöhemmin R.E.X. Records julkaisi albumin uudelleen. Paul Jongeward lähti yhtyeestä ja hänen tilalleen tuli Andy Kopesky ennen kuin Crimson Thorn julkaisi toisen albuminsa *Dissectionin* (1997) Morphine Recordsilla. Suomalainen Little Rose Productions julkaisi sen uudelleen vuonna 1999.

Levytyssopimuksen lakattua Crimson Thorn levytti kolmannen albuminsa *Purification* (2002) Sundbergin kotistudiolla ja julkaisi albumin omakustanteena. Myöhemmin Sundberg jätti yhtyeen ja hänen tilalleen rumpaliksi tuli Steve Reishus.

## Jäsenet
### Nykyiset jäsenet
*Luke Renno - laulu ja  kitara
*Miles Sunde - kitara
*Andy Kopesky - kitara
*Steve Reishus - rummut

### Entiset jäsenet
*Paul Jongeward - kitara 
*Kevin Sundberg - rummut

## Diskografia
*
*
*
*
*
*

## Aiheesta muualla
*Crimson Thornin kotisivut
*
Metanoia (yhtye)

**Metanoia** on australialainen death metal -yhtye, joka perustettiin vuonna 1990 Townsvillessä. Yhtye äänitti kolme albumia ennen kuin lopetti toimintansa vuonna 2000.

## Jäsenet
*Lisa Bennett - basso
*Steve Bennett - kitara
*Yowie Smith - laulu
*Dylan Speerstra - rummut

## Diskografia
*
*
*
*
*
*
*

## Aiheesta muualla
* 
* Metanoian No Life Til Metal -sivu
*
Periaate

**Periaate** tarkoittaa toiminnan, menettely- tai ajattelutavan perusajatusta, johtavaa ajatusta, ohjenuoraa, perussääntöä.

## Katso myös
*Järjestelmä (systeemiteoria)

## Lähteet

## Aiheesta muualla
Öljykenttä

**Öljykenttä** on maankuoren alue, jossa on maaöljyä ja josta sitä voidaan nostaa maan pinnalle öljypumpuilla ja jalostaa  polttoaineeksi. Koska öljykentät kattavat yleensä laajoja alueita, jopa satoja neliökilometrejä, kentän täyteen hyväksikäyttöön tarvitaan lukuisia öljypumppuja ympäri aluetta. 

Kun öljykenttä löydetään, tuotanto on yleensä aluksi vähäistä, johtuen siitä että tarvittavaa infrastruktuuria ei ole asennettu. Alueella voi olla varsinaisten öljypumppujen lisäksi öljykentän reunuksien selvittämistä varten tutkimusöljypumppuja. Lisäksi infrastruktuuriin kuuluu öljyputkia kuljettamaan öljy muualle sekä asuntoja työntekijöille, jotka voivat joutua työskentelemään alueella kuukausia tai vuosia.

Maapallolla on yli 40&nbsp;000 öljykenttää maalla ja merellä. Suurimmat ovat Ghawar Saudi-Arabiassa ja Burgan Field Kuwaitissa, joissa on ennustettu olevan yli 60 miljardia barrellia (10 km³) molemmissa. Suurin osa öljykentistä on paljon pienempiä.
Sanitaatio

**Sanitaatio** tarkoittaa käymälän terveellisten olosuhteiden ylläpitoa ja keinoja, joilla ihmisten ulosteet ja virtsa hävitetään turvallisesti ilman, että taudit leviäisivät tai terveys vaarantuisi. Sanitaatioon kuuluvat vesihuolto (vedenkäsittely ja viemäröinti), käsienpesu, sekä käymälän ympäristön ja materiaalien muuttaminen terveellisiksi etenkin vähentämällä pieneliöitä ja niiden kasvumahdollisuuksia.

Kansainvälinen sanitaatiovuosi oli 2008.

Puutteellisesta sanitaatiosta kärsi maailmassa kenties jopa 2,5 miljardia ihmistä. Kunnollisten WC-järjestelyjen puuttumisen suurimpiin haittoihin lukeutuu puhtaan veden pilaantuminen.

## Katso myös
*Maailman käsienpesupäivä

## Lähteet

## Aiheesta muualla
Sydän kierroksella

**Sydän kierroksella** on vuorovaikutteinen television musikaalikomedia rakkaudesta. Katsojat saattoivat vaikuttaa päähenkilöiden, 61-vuotiaan kabareelaulaja Juulian ja 30-vuotiaan rocktähti Roopen suhteeseen lähettämällä tekstiviestejä ohjelmaan.

Tekstiviesteistä tunnistettiin avainsanoja, joiden perusteella valittiin ajatusäänet päähenkilöille. Jokainen ajatus joko viilensi tai kuumensi heidän tunteitaan. Viestivaikutusten lisääntyessä tarina kulki kohden yhteistä rakkaussuhdetta tai toisen yksipuoliseen rakkauteen ja päättyikin eri tavoin. Kohtaukset näiden ratkaisukohtien välillä järjestettiin reaaliajassa puolisatunnaisella logiikalla henkilöiden tunnetilan huomioiden.

Yhteensä 12 tarinaversiota esitettiin neljänä iltana Yle TV1 -kanavalla joulukuusta 2006 tammikuuhun 2007.

## Rooleissa

### Tuotanto
*Mediakeskus Lume/Crucible Studio ja YLE.
*Käsikirjoitus: Leena Saarinen
*Ohjus: Mika Lumi Tuomola
Nigel Barker

**Nigel Barker** (s. 27. elokuuta 1972 Lontoo, Englanti) on brittiläinen valokuvaaja ja entinen malli. Barker on toiminut myös tuomarina *[[Huippumalli haussa]]* -tositelevisiosarjassa sen toisesta tuotantokaudesta alkaen.

Barker aloitti uransa Ford-mallitoimiston mallina. 

## Aiheesta muualla
* Nigel Barker Photography 
*
Äänteellisesti motivoidut sanat

**Äänteellisesti motivoidut sanat** (ekspressiivisanat) on yhteisnimitys sellaisille sanoille, joiden merkitys ja äänneasu ovat jollain tavoin yhteydessä toisiinsa. Äänteellisesti motivoitujen sanojen pääryhmät ovat

*onomatopoeettiset sanat eli ääntä jäljittelevät sanat

*deskriptiiviset sanat eli kuvailevat sanat

Sekä onomatopoeettisten että deskriptiivisten sanojen muodostus perustuu kunkin kielen äännejärjestelmään. Esimerkiksi suomessa koiran ääntelyä kutsutaan *haukkumiseksi*, mutta englanniksi vastaava sana on *bark*. Kumpikaan sanoista ei täysin pysty jäljittelemään koiran todellista ääntä, mutta siitä huolimatta molemmat koetaan sen ääntä jäljitteleväksi. Vastaavasti suomen kielessä erilaisia ääniä jäljitellään klusiilin ja likvidan yhdistelmällä, joiden välissä on vokaali (*kilisee, kolisee, pärisee, pörisee*). Esimerkiksi englannin kielessä vastaavia ääniä jäljitellään toisenlaisilla äänteellisillä konventioilla.

Deskriptiivisiksi koettujen sanojen äänneasu vaihtelee hyvin paljon eri kielissä. Deskriptiivisanat eivät jäljittele ääntä, mutta niissä on jokin kuvailevaksi koettu ja affektia välittävä äänteellinen konventio, ikään kuin kieltenpuhujien sopimus. Niinpä suomen kielessä keskeinen deskriptiivisanojen piirre on *ö*-vokaalin runsas esiintyminen (töllöttää, pörröttää). Etymologian kannalta äänteellinen motivaatio kelpaa sanan taustan selitykseksi vain silloin kun sana syntyy ikään kuin tyhjästä, niin että sillä ei ole etymologiaa.

Monet tutkijat jakavat sanat motivaation kannalta neljään ryhmään: äänteellisesti motivoituihin, morfologisesti motivoituihin, semanttisesti motivoituihin ja motivoimattomiin eli läpikuultamattomiin sanoihin. 

## Lähteet
Dialektinen koulukunta

**Dialektinen koulukunta** () oli antiikin kreikkalainen sokraattinen filosofinen koulukunta, joka erkaantui megaralaisesta koulukunnasta. Sen perusti megaralaisen Eubulideen oppilas Kleinomakhos Thurioilainen. Koulun tunnetuimmat edustajat ovat Diodoros Kronos ja Filon Megaralainen.

## Historia ja filosofia

Koulukunta toimi 300&ndash;200 -luvuilla eaa. Se kehitti erityisesti logiikkaa, kielen teoriaa ja liikkeen teoriaa. Koulukunnan filosofit olivat kiinnostuneita ennen kaikkea loogisista paradokseista ja propositiologiikasta. Koulukunta on vaikuttanut epikurolaiseen, peripateettiseen ja skeptiseen koulukuntaan.

## Filosofeja

Koulukunnan merkittävimpiä filosofeja olivat:

* Kleinomakhos Thurioilainen, Eubulideen oppilas
* Eufantos Olynthoslainen (s. ennen 349 eaa.), toinen Eubulideen oppilas
* Dionysios Khalkedonilainen (n. 320 eaa.), kehitti nimen "dialektinen koulu"
* Diodoros Kronos, koulun merkittävin filosofi, opetti Ateenassa ja Aleksandriassa 315-284 eaa., stoalaisuuden perustajan Zenon  Kitionilaisen opettaja
* Diodoros Kronoksen loogikkotyttäret Meneksene, Argeia, Theognis, Artemisia ja Pantakleia
* Aristeides (300-200-lukujen eaa. vaihde)
* Aleksinos (n. 339-265 eaa.)
* Filon Megaralainen (n. 300 eaa.), koulun toiseksi merkittävin filosofi
* Panthoides (n. 280-275 eaa.)
* Aristoteles Argoslainen (n. 250 eaa.)
* Artemidoros (n. 250 eaa.)

## Lähteet

## Kirjallisuutta
* 
* 

## Aiheesta muualla
*
Kleinomakhos

**Kleinomakhos Thurioilainen** () oli antiikin kreikkalainen alun perin megaralaiseen koulukuntaan kuulunut filosofi, joka perusti dialektisen koulukunnan. Hän oli kotoisin Thurioista. Diogenes Laertioksen mukaan hän oli ensimmäinen, joka kirjoitti tutkielmia dialektiikan perusteista, kuten aksioomista ja kategorioista. Suidaksen mukaan Bryson oli Kleinomakhoksen oppilas, ja muun muassa Pyrrhon puolestaan Brysonin oppilas.

## Lähteet

* Diogenes Laertios: *Merkittävien filosofien elämät ja opit*. Suomennos Marke Ahonen. Kustannusosakeyhtiö Summa, Helsinki 2003.
* 

### Viitteet
Xbox Live Vision

**Xbox Live Vision** on Microsoftin Xbox 360:lle syksyllä 2006 julkistettu kamera-lisälaite. Xbox Live Vision mahdollistaa pelaajan kuvan välittämisen Xbox Live -peleissä. Kameralla voi esimerkiksi ottaa itsestään kuvan, ja korvata sillä pelihahmonsa naaman esimerkiksi ''Halo 3'':ssa. Ensimmäinen Xbox Live Visionia tukeva peli oli arcade-peli *Uno*.

## Aiheesta lisää

* Pelipaketin arvostelu
LATAM Paraguay

**LATAM Paraguay** , joka tunnettiin aiemmin nimillä **TAM Mercosur** ja **TAM Paraguay**, on paraguaylainen lentoyhtiö ja maan kansallinen lentoyhtiö. Se kuuluu chileläiseen Latam Airlines Group -yhtiöryhmään.

## Historia
Lentoyhtiö perustettiin 1962 ja se aloitti toimintansa 1963 nimellä Líneas Aéreas Paraguayas. Brasilialainen TAM Linhas Aéreas (myöh. LATAM Brasil) osti enemmistön yhtiöstä syyskuussa 1996. TAM yhdisti sen aiemmin ostamaansa toiseen paraguaylaiseen lentoyhtiöön Aerolíneas Paraguayasiin ja nimesi yhtiön uudelleen nimelle TAM – Transportes Aéreos del Mercosur.

Yhtiö vaihtoi nimensä LATAM Paraguyayksi vuonna 2015, kun Latam Airlines Group yhtenäisti kaikkien yhtiöryhmään kuuluvien yhtiöiden nimet.

## Laivasto
*Neljä Fokker 100 -konetta

## Kohteet
*Argentiina
**Buenos Aires (Ministro Pistarinin kansainvälinen lentoasema)
*Bolivia
**Cochabamba (Jorge Wilstermannin kansainvälinen lentoasema)
**Santa Cruz de la Sierra (Viru Virun kansainvälinen lentoasema)
*Brasilia
**Rio de Janeiro (Galeãon kansainvälinen lentoasema)
**São Paulo (São Paulo-Guarulhosin kansainvälinen lentoasema)
*Chile
**Santiago de Chile (Arturo Merino Benítezin lentoasema)
*Paraguay
**Asunción (Silvio Pettirossin kansainvälinen lentoasema)
**Ciudad del Este
*Uruguay
**Montevideo (Carrascon kansainvälinen lentoasema)

## Lähteet
Air Comet

**Air Comet** (IATA: **A7**, ICAO: **MPD**, kutsukoodi: **Red Comet**) oli espanjalainen lentoyhtiö, joka oli perustettu joulukuussa 1996. Liikennöinnin se aloitti maaliskuussa 1997. Pääpaikkanaan lentoyhtiö piti Madrid-Barajasin lentoasemaa. Vuoteen 2007 asti yhtiö tunnettiin nimellä *Air Plus Comet*. Yhtiön omistaa kokonaisuudessaan espanjalainen matkailualan yritys Grupo Marsans.

Yhtiö lopetti toimintansa ja hakeutui konkurssiin 22. joulukuuta 2009. Yhtiöllä oli viimeksi käytössään neljä Airbus A330-200 -konetta ja tilattuna useita kymmeniä Airbusin eri mallisia koneita, mukaan luettuna neljä A380-800 konetta.

## Lähteet
Claude Le Roy

**Claude Le Roy** (s. 6. helmikuuta 1948) on ranskalainen jalkapallovalmentaja ja entinen keskikenttäpelaaja. Maaliskuusta 2016 lähtien hän on toiminut Togon maajoukkueen päävalmentajana.

Le Roy on tehnyt pitkän uran valmentajana erityisesti Afrikassa. Hän on valmentanut yhdeksään eri maajoukkuetta. Suurin saavutus on Afrikan mestaruus Kamerunin valmentajana vuonna 1988.

## Ura

Le Roy on tehnyt pitkän valmennusuran eritoten maajoukkuevalmentajana Afrikassa ja Aasiassa. Syyskuussa 2006 hän siirtyi Ghanan jalkapallomaajoukkueen peräsimeen ja johdatti maan FIFA Rankingissa aina sijalle 14, mikä on maan jalkapallohistorian paras saavutus. Menestyksestä huolimatta Le Roy jätti Ghahan toukokuussa 2008.  Hänen seuraajakseen nimettiin serbialainen Milovan Rajevac.  

Heinäkuussa 2008 Le Roysta tuli Omanin maajoukkuevalmentaja.  Le Roy sai potkut Omanista tammikuussa 2011. Syynä olivat kehnot suoritukset marraskuussa pelatussa Gulf Cupissa ja jääminen ulos Aasian mestaruuskisoista. 

Maaliskuussa 2011 Le Roysta tuli Syyrian maajoukkueen uusi päävalmentaja.  Hän kuitenkin erosi tehtävistään jo toukokuussa Syyrian turvallisuustilanteen muututtua radikaalisti. 

Syyskuun alussa Le Roysta tuli Kongon demokraattisen tasavallan maajoukkueen päävalmentaja.  Le Royn johdolla Kongon DT selvisi Afrikan mestaruuskisoihin 2013 yhdeksän vuoden tauon jälkeen, mutta putosi turnauksesta jo lohkovaiheessa. Joukkue ei kuitenkaan selvinnyt MM-kisoihin 2014 ja Le Roy sai kesäkuussa 2013 potkut. 

Tammikuun alussa 2014 Le Roy aloitti Kongon tasavallan jalkapallomaajoukkueen uutena päävalmentajana.  Le Royn johdolla Kongo eteni MM2018-karsintojen kolmannelle ja ratkaisevalle karsintakierrokselle saakka. Menestyksestä huolimatta hän erosi yllättäen tehtävästään marraskuussa 2015. 

Maaliskuussa 2016 Le Roy aloitti kolmivuotisella sopimuksella Togon maajoukkueen päävalmentajana.Claude Le Roy a été nommé sélectionneur du Togo

## Meriitit valmentajana

* Afrikan mestaruus: 1988
* Amilcar Gabral Cup: 1991
* Gulf Cup: 2009

## Lähteet
Stoner Witch

**Stoner Witch** on hardcore-yhtyeen Melvinsin vuonna 1994 julkaistu albumi, se oli yhtyeen toinen isolla merkillä (Atlantic Records) julkaistu albumi. Kappaleista "Queen" ja "Revolve" tehtiin musiikkivideo.

## Kappaleet

#"Skweetis" (san: Osborne; musiikki: Crover/Deutrom/Osborne) – 1:12
#"Queen" (san: Crover/Osborne; musiikki: Osborne) – 3:06
#"Sweet Willy Rollbar" (san./mus: Osborne) – 1:28
#"Revolve" (san: Osborne; musiikki: Deutrom/Osborne) – 4:44
#"Goose Freight Train" (san: Osborne; musiikki: Crover/Deutrom/Osborne) – 4:38
#"Roadbull" (san: Osborne; musiikki: Crover/Deutrom/Osborne) – 3:25
#"At The Stake" (san: Osborne; musiikki: Crover/Deutrom/Osborne) – 7:56
#"Magic Pig Detective" (san/musiikki: Osborne) – 5:33
#"Shevil" (san/musiikki: Osborne) – 6:29
#"June Bug" (musiikki: Deutrom/Osborne) – 2:01
#"Lividity" (san: Osborne; musiikki: Crover/Deutrom/Osborne) – 9:15

## Kokoonpano
*Buzz Osborne - laulu, kitara, basso
*Dale Crover - rummut, kitara, taustalaulu
*Mark Deutrom - basso, kitara, taustalaulu

## Aiheesta muualla
* 
*
Gitanes

**Gitanes** on ranskalainen savukemerkki. Sen omistaa Imperial Tobacco -konserniin kuuluva ranskalais-espanjalainen Altadis. Perinteisesti suodattimettomat (vaikka nykyään suodatinversiokin löytyy) Gitanes-tupakat ovat tunnettuja voimakkuudestaan; niissä käytetään tummaa *bruns*-tupakkalaatua amerikkalaistyylisen *blondesin* sijasta. 

Gitanesin nimi tarkoittaa mustalaista ja sen pakkauksen kääreessä on tamburiinia soittavan mustalaisnaisen siluetti.

Gitanes on myös merkittävä kulttuuri-ikoni muun muassa ranskalaisessa elokuvassa. Suomalaisissakin elokuvissa sitä on sauhuteltu. Vuoden 2003 *[[Raid (elokuva)|Raid]]*-elokuva melkein sai esityskiellon, koska Suomessa tupakan mainostaminen on kiellettyä; Gitanesit ovat kuitenkin elokuvan juonen kannalta olennaisia, koska ne ilmentävät elokuvan hahmojen muukalaislegioonataustaa.

Myös muusikko Serge Gainsbourg tunnetaan Gitanesien ketjupolttelun kellertämistä hampaistaan. Sylvie Simmonsin kirjoittama Gainsbourg-elämäkerta saikin nimen *A Fistful of Gitanes*.

Korkeat tupakkaverot ovat lopettaneet Gitanesien valmistuksen Ranskassa, ja niiden myynti on lopetettu Yhdysvalloissa. Nykyään Gitanesia valmistaa vain yksi tehdas Hollannissa.

Vuodesta 1976 vuoteen 1995 Gitanes oli Ligierin Formula 1 -tallin suurin sponsori.

## Kuuluisia Gitanesin polttajia
* Porco Rosso, Hayao Miyazakin sarjakuvan sianhahmoinen lentäjäsankari
* Serge Gainsbourg
* Carmelo Bene, teatterimies
* Arsène Lupin III
* David Bowie Thin White Duke -kaudellaan
* John Lennon noin 1970–1980

## Historiaa
* 1910: Ensimmäiset *Gitanes sans Filtre* eli suodattimettomat ilmestyvät neljänä eri vaihtoehtona.
* 1918: *Gitanes Maïs* saavuttaa suosiota maaseudulla.
* 1956: *Gitanes filtre* -savukkeet, ensimmäiset suodattimella varustetut versiot ilmestyvät.
* Huhtikuu 1981: Gitanes-kevytsavukkeet.
* Tammikuu 1988: Extrakevyt Gitanes.
* 1991: *Gitanes ultra légère*, kaikkein kevyimmät Gitanes-savukkeet.
* 1986: tuotemerkin aiempi omistaja SEITA lanseeraa ensimmäiset blondes-tupakkalaadusta käärityt **Gitane blondes** -savukkeet, joiden ei katsottu vastaavan merkin imagoa. 
* 1990/91: Uusi versio blondes-merkistä ultrakevyen version kera.
* 1999: SEITA ja espanjalainen Tabacalera yhdistyvät uudeksi Altadis-yhtiöksi
* 2008: Imperial Tobacco ostaa Altadiksen